Document ID: /roh_data/filtered/fineweb-2-filterrobots_roh.jsonl.gz/74104

I saja inqual giadas grev dad esser toleranta – per exempel la bun'ura las quatter cur ch'il giat craja ch'er ils auters hajan da levar. Cler che la reverendessa engiadinaisa Chatrina Gaudenz ha da dir anc tut autras chaussas areguard la toleranza.
Per la baterlada estiva da la Vita e cretta avain nus discutà en sia chasa da pravenda turitgaisa la dumonda sche l'uman crettaivel cristian saja automaticamain tolerant – cun quai ch'il cumandament dad amar ses proxim oblighescha en sasez a la toleranza?
Tge vul quai dir per cristians fitg cristians, èn els lura cun esser fitg cristian betg pli tant buns cristians cun quai ch'els èn intolerants? Ed èsi pli simpel dad esser tolerant, sch'ins è ateista e n'ha betg da defender persvasiuns? Respostas sin questas dumondas filosoficas – en la Vita e cretta la dumengia.